open-index/open-wikipedia-markdown huggingface dataset:
Պաստիլլաս

**Պաստիլլաս**, որը նաև հայտնի է որպես pastillas de leche (բառացիորեն «կաթնային հաբեր»), կաթնային հիմքով պատրաստվող քաղցրավենիք է, որը ծագել է Ֆիլիպինների Բուլական նահանգի Սան Միգել քաղաքում։ Սան Միգելից պաստիլյաս պատրաստելու ավանդույթը տարածվել է Ֆիլիպինների այլ նահանգներում, ինչպիսիք են Կագայանը և Մասբատեն։

## Նկարագրություն
Սկզբում pastillas de leche-ն հիմնականում պատրաստում էին կարաբաո (ջրային գոմեշ) պահող ֆերմերները։ Շուտով այս կաթնային քաղցրավենիքի շուրջ փոքր արդյունաբերություն ձևավորվեց, և այն սկսեցին պատրաստել ինչպես կարաբաոյի, այնպես էլ կովի կաթից կամ դրանց խառնուրդից։ Պատրաստման ընթացքում նաև ավելացնում են զտված շաքար և կալամանսիի հյութ։

Ֆիլիպինների Սան Միգել, Բուլական քաղաքում 2006 թվականից սկսած ամեն մայիս նշվում է Պաստիլլասի փառատոնը։ Փառատոնի շրջանակում ընդգրկվում է նաև պաբալատ ավանդույթը, որը ներառում է մանրակրկիտ մշակված թղթակտրության արվեստով զարդարված փաթեթավորման ցուցադրություն։

## Տարբերակներ
Պաստիլլասը բաժանվում է երեք հիմնական կատեգորիայի՝ ըստ խտության.

# Փափուկ պաստիլլաս – ունի կրեմային, նուրբ հյուսվածք։
# Կոշտ պաստիլլաս – ավելի խիտ տարբերակ է, որը փշրվում է կծելու ժամանակ։
# Տոստավորված պաստիլլաս – թեթևակի թխվում է ջեռոցում, որի հետևանքով արտաքին շերտը դառնում է ոսկեգույն և խրթխրթան, իսկ ներսը՝ փափուկ։

Կա նաև լցոնված պաստիլլաս, որը դասական տարբերակն է՝ այլ համով միջուկով։

Բաղադրիչների հիման վրա պաստիլլասը նույնպես ունի բազմաթիվ տարբերակներ՝

* Pastillas de yema (կամ yema pastillas, pastiyema) – լցոնված պաստիլլասի տեսակ է, որի միջուկը բաղկացած է yema-ից՝ Ֆիլիպինների ավանդական շատ քաղցր կաթնաշոռային քաղցրավենիքից։
* Pastillas de mani – պատրաստվում է գետնանուշով։
* Pastillas de pili – պատրաստվում է pili ընկույզով։
* Pastillas de ube – բաղադրության մեջ ներառվում է մանուշակագույն քաղցր կարտոֆիլ (ube)։
* Pastillas de mangga – պատրաստվում է մանգոյով։
* Pastillas de durian (կամ "durian candy") – տարածված է Ֆիլիպինների Դավաո շրջանում և պատրաստվում է դուրիան մրգից։

580Pastilas Tortang talong 07.jpg|alt=Soft pastillas
06991jfCuisine Foods Landmarks Baliuag Bulacanfvf 48.jpg|alt=Hard pastillas
Durian candy (Durian pastillas) - Philippines 001 (3) 02.jpg|alt=Durian pastillas from the Davao region of southern Mindanao
9806Foods in Bulacan Macapuno 02.jpg|alt=Macapuno pastillas from Bulacan
Ube pastillas 01.jpg|alt=Ube pastillas
0914jfPistang Bayan Pasalubong Philippine delicacies Bustos Bulacanfvf 02.jpg|alt=Various types of pastillas from Bulacan
Pastillas cupcake with cheese.jpg|alt=Pastillas cupcake with shredded cheese


## Ծանոթագրություններ

Կատեգորիա:Սննդամթերք
Կատեգորիա:Կոնֆետ
Bad Dreams (երգ)

**«Bad Dreams»**, ամերիկացի երգիչ և հեղինակ-կատարող Թեդի Սվիմսի երգը։ Այն թողարկվել է 2024 թվականի սեպտեմբերի 13-ին Warner Records լեյբլում ՝ որպես ապագա նախագծի առաջին սինգլ։ «Bad Dreams» հաջորդել է կոերցիոն հաջողություն ունեցած «Lose Control» և «The Door» երգերին։

## Պատմություն
«Bad Dreams» երգը թողարկվել Է MTV Video Music Awards 2024 մրցանակաբաշխության ժամանակ ելույթ ունենալուց հետո, որտեղ Սվիմսը կատարել է հատվածներ «Lose Control», «The Door» երգերից և Ռիհաննայի ու երգի համահեղինակ Միքքի Էքքոյի «Stay» (2012) քավեր տարբերակից։  Երգում խոսվում է «խորը զգացմունքների» մասին, որոնք առաջանում են կոտրված սրտից և ցավից, որոնք հանգեցնում են ապակողմնորոշման և անքնության։

## Արձագանքներ
*[[Los 40 Principales|Los 40]]*-ից Անա Էսկոբար Ռիվասը կարծում է, որ երգը պարունակում է իր բոլոր ամենասարսափելի մղձավանջների, ինչպես նաև առանց սիրեցյալի գիշերային քնի պատճառով «անքնությունից» տառապանքների «հոգեկան էությունը»։  Melodic-ից Բրիթ Մեյը կարծում է, որ Սվիմսը թողարկել է «ոգևորիչ նոր սինգլ», որը «զարգացնում է իր նախորդ համաշխարհային հիթերի թափը»։

## Երգացանկ
**Թվային ներբեռնում/սթրիմինգ**
# "Bad Dreams" – 3:04

**Թվային ներբեռնում/սթրիմինգ - ակուստիկ տարբերակ**
# "Bad Dreams" (acoustic) – 2:56

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
*
Fuse (շոկոլադե սալիկ)

**Fuse**-ը շոկոլադե սալիկի ապրանքանիշ է, որն արտադրվում է Cadbury-ի կողմից Հնդկաստանում 2016 թվականից: Նույն անվանմամբ մեկ այլ բատոն արտադրվել է Միացյալ Թագավորությունում 1996-2006 թվականների ընթացքում:

## Բրիտանական Fuse
Սկզբնական բրիտանական արտադրանքը պինդ կաթնային շոկոլադե սալիկ էր՝ 70% որի մեջ լցված էին կտրատած գետնանուշ, չամիչ, փխրուն հացահատիկ և ֆաջի կտորներ՝ 30%։ Fuse-ը Cadbury-ի ամենաարագ վաճառվող նոր շոկոլադե սալիկն էր 1983 թվականին Cadbury Wispa-ի թողարկումից հետո։  Սալիկը հետազոտության ժամանակ շատ լավ արդյունքներ ցույց տվեց՝ 82%-ը գնահատեց այն որպես գերազանց կամ շատ լավ, իսկ 83%-ը առաջարկեց կանոնավոր կերպով գնել այն։

Fuse-ը դարձավ լայնածավալ մարքեթինգային արշավի առարկա, որը հանգեցրեց արտադրանքի համազգային թողարկմանը FuseDay-ին՝ 1996 թվականի սեպտեմբերի 24-ի երեքշաբթի օրը։

Անսովոր մեծ մարքեթինգային արշավը դարձավ TV Choice Ltd-ի վավերագրական ֆիլմի թեման՝ «The Marketing Mix at Cadbury's» (1998)։

Թողարկման առաջին շաբաթվա ընթացքում վաճառվեց քառասուն միլիոն Fuse սալիկ։

1999 թվականի սեպտեմբերին Cadbury-ն թողարկեց Miniature Heroes, որը պատասխան էր մրցակից Մարսի Celebration-ին։ Miniature Heroes-ը պարունակում էր Cadbury-ի տարբեր շոկոլադե սալիկների մանրակերտ տարբերակներ, ներառյալ Fuse-ը, որը ներառված էր ընտրանու մեջ մինչև 2004 թվականին դրա դադարեցումը։

Fuse սալիկների արտադրությունը դադարեցվեց 2006 թվականի նոյեմբերին։

2010 թվականի սկզբի դրությամբ ընթացքի մեջ են տարբեր արշավներ՝ դրա վերադարձը դարակներ տեսնելու համար։

2015 թվականի հոկտեմբերին Cadbury-ն սկսեց Թվիթթերյան արշավ՝ #CadburyCraveyard, որտեղ երկրպագուները կարող էին թվիթել հեշթեգը կամ մեկնաբանել Ֆեյսբուքի համապատասխան գրառումը՝ նշելով, թե որ շոկոլադե սալիկն են ցանկանում վերակենդանացնել Հելոուինի առթիվ՝ Fuse-ը, թե Marble-ը։ Ամենահայտնի սալիկը Fuse-ն էր, և այն վերստեղծվեց՝ օգտագործելով նույն բաղադրատոմսն ու բաղադրիչները, և բաժանվեց պատահականորեն ընտրված 100 հաղթողների։ 2016 թվականի հուլիսի դրությամբ Cadbury-ն սկսել էր գաղտնի արտադրանքի փորձարկում և համի փորձարկումներ ընտրված սպառողների հետ ամբողջ Միացյալ Թագավորությունում՝ հանրային վերաթողարկումից առաջ բաղադրատոմսը կատարելագործելու համար։

## Հնդկական Fuse
Mondelez Ltd.՝ Cadbury արտադրանքի արտադրողը, 2016 թվականի սեպտեմբերին Հնդկաստանում թողարկեց Fuse շոկոլադե բատոնը։ «Կարծում եմ, հիմա մենք հնարավորություն ունենք ստեղծելու պրեմիում կարգի արտադրանք՝ ի տարբերություն 5 Star-ի։ Կարծում եմ, որ Cadbury Fuse-ը կանի դա մեզ համար և կստեղծի ամբողջովին նոր սեգմենտ»,- ասաց Մանու Անանդը՝ Mondelez International-ի շոկոլադի ասիա-խաղաղօվկիանոսյան տարածաշրջանի նախագահը։ Այն հայտնվեց համացանցում՝ խանութների դարակներում լինելուց երկու շաբաթ առաջ։ 2016 թվականի հնդկական բատոնը տարբերվում է բնօրինակից:

## Ծանոթագրություններ

Կատեգորիա:1996 հայտնված արտադրանքներ
Կատեգորիա:Անավարտ հոդվածներ հրուշակեղենի մասին
Կատեգորիա:Բրիտանական հրուշակեղեն
5-րդ պողոտա (կոնֆետ)

**5-րդ պողոտան** շոկոլադե սալիկ է, որը ներկայացվել է 1936 թվականին և բաղկացած է շոկոլադով պատված գետնանուշի կարագի խրթխրթան շերտերից: Այն ներկայումս արտադրվում և շուկայահանվում է The Hershey ընկերության կողմից:

Այս բատոնը նման է Clark բատոնին, որն առաջին անգամ արտադրվել է 1917 թվականին Փիթսբուրգում D.L. Clark Company-ի կողմից, և ներկայումս արտադրվում է Փենսիլվանիայի Ալտունա քաղաքի Boyer քաղցրավենիքի ընկերության կողմից։ Այն նաև իր բաղադրությամբ նման է Butterfinger շոկոլադե բատոնին, որն առաջին անգամ մշակվել և արտադրվել է Curtiss քաղցրավենիքի ընկերության կողմից, իսկ հետագայում արտադրվել է հաջորդների՝ ներառյալ Նեստլեի և Ferrara-ի կողմից։

## Պատմություն
Կոնֆետը ներկայացվել է 1936 թվականին Լուդենսի կողմից, որն այն ժամանակ Ֆիլադելֆիայի սննդի արդյունաբերության դուստր ձեռնարկությունն էր։ Անվանումը փորձ էր՝ շոկոլադը կապակցելու Նյու Յորքի նորաձև 5-րդ պողոտայի հետ։1986 թվականին Hershey Foods Corporation-ը ձեռք բերեց Լուդենսի ապրանքանիշերը Դիտրիխ կորպորացիայից, որը Ֆիլադելֆիայի սննդի արդյունաբերության իրավահաջորդն էր։ Չնայած 1993 թվականից չի գովազդվում, սալիկը դեռ հասանելի է բազմաթիվ փոքր մանրածախ խանութներում։

Սկզբնական բատոնը պատված էր նուշով, սակայն 1990-ականներին դրանք հեռացվեցին՝ որպես ծախսերի կրճատման միջոց։

## Հանրային մշակույթում
* Շոկոլադե բատոնը Վիրջինիայի Մարթինսվիլ Սպիդվեյի հիմնադիր Հ․ Քլեյ Էրլսի սիրելի քաղցրավենիքն էր, և մինչև նրա մահը՝ 1999 թվականին, այն միակ քաղցրավենիքն էր, որը վաճառվում էր տրասսայում։
* Այս քաղցրավենիքը հայտնվել է 1994 թվականի գիտաֆանտաստիկ Stargate ֆիլմում և Seinfeld սերիալի «The Dealership» սերիայում։

## Տես նաև
* Շոկոլադե սալիկ
* 3 Musketeers (շոկոլադե սալիկ) 
* Fuse (շոկոլադե սալիկ)

## Ծանոթագրություններ

Կատեգորիա:1936 հայտնված արտադրանքներ
Կատեգորիա:Անավարտ հոդվածներ հրուշակեղենի մասին
Կատեգորիա:Կոնֆետ
Կատեգորիա:Հրուշակեղեն
Օպերա քրիմ

**Օպերա քրիմ,** շոկոլադե կոնֆետ։ Դրանք շատ հայտնի են Ցինցինատիում, թեև վաճառվում են Օհայոյի այլ քաղաքներում, ինչպես նաև Կենտուկիում:

## Պատմություն
Հստակ պարզ չէ՝ արդյոք Ցինցինատիի օպերա քրիմը հայտնագործվել է Բիսինգերի, թե՞ Ռոբերտ Պուտնեմի ընկերության կողմից, որոնք Ցինցինատիի հրուշակեղեն արտադրող խոշոր ընկերություններ են, թեև Դեն Վոլերտը նշում է, որ կոնֆետի առաջին տեղական գովազդը եղել է 1924 թվականին՝ Պուտմենի կողմից: Կոնֆետների անվան մասին լեգենդն ասում է, որ դրանք անվճար տրվել են օպերայի սիրահարներին՝  Ցինցինատիի երաժշտական սրահում ընդմիջման ժամանակ: Դրանք հայտնի կոնֆետներ են Ցինցինատիի հրուշակեղենի խանութներում, ինչպիսիք են *Schneider's Sweet Shop-ը*  և *Aglamesis Bro's-ը*։ Օպերա քրիմները նաև արտադրվում են *Esther Price Candies-* ի կողմից, սակայն այն հիմնված է Օհայո նահանգի Դեյթոն քաղաքում։ Կենտուկիի Քոնվինգթոն քաղաքի Chris A. Papas & Son ընկերությունը Զատկական օպերա քրիմերը համարում է իրենց ամենահայտնի զատկական ձվերից մեկը:

## Կառուցվածք
Օպերա քրիմի կենտրոնը պատրաստված է սերուցքից, շաքարավազից, վանիլից և մարշմելոուի կրեմից։ Օպերա քրիմն արտաքինից պատված է կաթնային, մուգ կամ սպիտակ շոկոլադով: Օպերա քրիմի պատրաստումը տեղի է ունենում չորս փուլով․ կենտրոնի բաղադրիչները ՝ սերուցքը, շաքարավազը և վանիլը  տաքացվում են կրկնակի կաթսայի մեջ` ստանալով ֆոնդանտ: Ֆոնդանտի խառնուրդը սառչելիս հունցվում է գնդիկավոր հարիչի մեջ, որը հորիզոնական շրջանաձև հարիչ է: Երրորդ փուլում ֆոնդանտը մանրացնում են փոքր կտորների՝ կրեմային միջուկը ձևավորելու համար։ Վերջում միջուկը պատվում է շոկոլադով:

## Տարատեսակներ
Ավանդական օպերա քրիմի տեսքն ուղղանկյուն է՝ մուգ, կաթնային կամ սպիտակ շոկոլադներով ծածկված: Զատկի տոնի ժամանակ օպերա քրիմի զատկական ձվերը տարածված են  և կշռում են մինչև 1,4 կգ։  ստեղծվում են օպերային կրեմի հիման վրա ստեղծվում են սննդամթերքի և խմիչքի տարատեսակներ՝ ներառյալ տորթերը, քափքեյքերը և անուշաբույր գարեջրի տեսակներ։ Ցինցինատիում գտնվող *BonBonerie Bakery*-ն արտադրում և վաճառում է օրական մինչև ութսուն  չափերով օպերա քրիմեր՝ ձմեռային տոների ժամանակաշրջանում։

## Տես նաև
*Բաքայ կոնֆետ
* Կոնֆետների ցանկ

## Ծանոթագրություններ

Կատեգորիա:Կոնֆետ
Կատեգորիա:Հրուշակեղեն
Hitschler (ընկերություն)

**Hitschler International GmbH & Co. KG**-ն գերմանական հրուշակեղենի արտադրող է, որը գտնվում է Քյոլնի մոտ գտնվող Հյուրթ քաղաքում։

## Պատմություն
Ֆերդինանդ Հիչլերը՝ Կարլ Վալտեր Հիչլերի հայրը, 1920-ականների վերջին սկսել է ծխախոտի և կոնֆետների առևտուր Քյոլն-Կլետտենբերգում։ 1930-ականների կեսերին նա հիմնադրեց Hitschler's Cachou ընկերությունը, որը 1946 թվականին վերանվանվեց Ferdinand Hitschler & Sohn-ի (Ֆերդինանդ Հիչլեր և որդի)։ Ֆերդինանդ Հիչլերի մահից հետո՝ 1953 թվականին, Վալտեր Հիչլերը ընկերությունը կրկին վերանվանեց Hitschler International։ 1950-ականներին Հիչլերի համար ծամոն էր արտադրվում Գերմանիայի առաջին ծամոնի գործարանում, որը հետագայում գնվեց և ընդլայնվեց Հիչլերի կողմից։2010 թվականի հուլիսին հիմնադրի որդին, ով ղեկավարում էր ընկերությունը, մահացավ 88 տարեկան հասակում։ Յոթ տարի շարունակ կառավարումն իրականացնում էին հիմնադիր ընտանիքի անդամ չհանդիսացող մենեջերները։ 2014 թվականին Հիչլերը զբաղեցրեց 4-րդ տեղը մրգային ժելեների բրենդային վարկանիշում՝ Haribo-ից, Storck-ից և Katjes-ից հետո և Trolli-ից ու Frigeo-ից առաջ։

2017 թվականի նոյեմբերից ընկերությունը ղեկավարում է ընկերության հիմնադրի ծոռը՝ Ֆիլիպ Հիչլեր-Բեքերը։ 2020 թվականին գլխամասային գրասենյակը Քյոլնից տեղափոխվեց քաղաքի սահմաններում գտնվող Հյուրթ-Կալշոյրեն. 2021 թվականին բրենդը վերանվանվեց hitschies-ի։

2021 թվականին ընկերության շրջանառությունը կազմել է 58.0 միլիոն եվրո։ Արտադրական տարածքներից մեկը գտնվում է Հեսսենի Օդենվալդում՝ Միխելշտադտում։

## Ապրանքի տեսականի
Արտադրանքի տեսականին հիմնականում բաղկացած է ծամվող կոնֆետներից, դրաժեներից, մրգային ժելեներից, ծամոնից, գազավորված լցոնով վաֆլիներից և փրփրուն շաքարային արտադրանքից։ Որոշ արտադրանքներ չեն պարունակում ժելատին։  2023 թվականից ընկերությունը պլանավորում է արտադրել ամբողջովին ժելատինից զերծ արտադրանք։

## Ծանոթագրություններ

Կատեգորիա:Կոնֆետ
Կատեգորիա:1929 հիմնադրված ընկերություններ
Ֆրութ թինգլս

**Ֆրութ թինգլս,** հրուշակեղենի ապրանքանիշ, որը ծագում է Ավստրալիայից: Կոնֆետները կավճի կոնսիստենցիայի, բազմերանգ, սկավառակաձև, մրգային բուրավետ գնդիկներ են: Ստանդարտ փաթեթները 34 գ են, փաթաթված փայլաթիթեղով՝ արտաքին գունավոր թղթե փաթաթանով և պարունակում են 16 պատահական բաշխված համերով կոնֆետներ: Սուպերմարկետներում վաճառվում են չորս գլանափաթեթ պարունակող փաթեթներ:

## Պատմություն
Ֆրութ թինգլսը երկար պատմություն ունի Ավստրալիայում և Նոր Զելանդիայում, թեև դրանց ծագման մանրամասները հստակ չեն: Սկզբնապես արտադրվել են 1930 թվականներին *Allen's-ի* կողմից՝ Մելբուռնում, վերաբրենդավորվել են 1990-ականներին որպես Wonka Ֆրութ թինգլս՝ որպես Nestlé- ի կողմից *Allen's* ապրանքանիշի գնման մաս՝ 1985 թվականին, իսկ վերջերս դարձել են *Life Savers* Ֆրութ թինգլս ապրանքանիշ՝ Ասիա-Խաղաղօվկիանոսյան 2005 տարածաշրջանում: Կոնֆետները միայն մի քանի տարի արտադրվել են Նոր Զելանդիայում: 

2019 թվականի ապրիլի դրությամբ *Life Saver-ի* ֆիրմային Ֆրութ թինգլսը արտադրվում է *Darrell Lea Confectionary-ի* կողմից Ինգլբերնում, Ավստրալիա, վաճառքում հինգ տեսակի՝ Ֆրութ թինգլս, Մասք, Փեփ-օ-Մինթ, Ֆրութ պաստիլաներ and Սև հաղարջով պաստիլաներ:

Թեև յուրահատուկ համով դրանք շատ նման են *Wonka* ապրանքանիշի *Bottle Caps-* ին, *SweeTarts-* ին և *Refreshers*-ին։

## Սննդանյութեր
Բաղադրիչների ցանկ՝ շաքարավազ, գլյուկոզայի օշարակ (ցորենից), նատրիումի բիկարբոնատ, սննդային թթուներ (296, 334), տապիոկայի օսլա, կայունացուցիչ (1401), համեր, գունանյութեր (102, 110, 124, 133): Մեկ կտորում (2,6 գ) - Էներգիա՝ 10 Կալ / 42 կՋ, Նատրիում՝ 27 մգ, ածխաջրեր՝ 2,5 գ: Ճարպի, խոլեստերինի, սպիտակուցի կամ սննդային մանրաթելերի էական աղբյուր չէ:

Ֆրութ թինգլը Հալալ և Կոշեր հրուշակեղեն է:

## Բժշկական տեսանկյուն
* Ատամների քայքայում. Ֆրութ թինգլը շատ շաքար է պարունակում (բաղադրիչների ավելի քան 80%-ը շաքարավազ է) և ունի 2,35 pH ՝ դրանք չափազանց թթվային դարձնելով, հետևաբար վնասում են ատամի էմալը:
** *Darrell Lea*-ի օրոք բաղադրիչները ներառել են մոդիֆիկացված օսլա (1440)՝ ստացված ցորենից, և այդպիսով արտադրանքը չի համարվում առանց գլյուտենի։

## Ծանոթագրություններ

Կատեգորիա:Կոնֆետ
Բրոմա գործընթաց

**Բրոմա գործընթաց,** շոկոլադի պատրաստման ընթացքում օգտագործվող մեթոդ է, որը ենթադրում է կակաոյի զանգվածից կակաոյի յուղի հեռացում՝ թողնելով մաքուր կակաո (կակաոյի փոշի)։ Անվանումը ծագում է Theobroma cacao (կակաոյի ծառի պտուղ) անվան պարզեցումից։
thumb|Հիդրավլիկ մամլիչի կիրառումը շոկոլադի արտադրությունում

## Պատմություն
Մոտավորապես 1865 թվականին Դոմինգո Ղիրարդելլիի շոկոլադի գործարանի աշխատակիցներից մեկը նկատեց, որ եթե կակաոյի զանգվածով (աղացած կակաոյի սերմերի զանգված) պարկը կախված լինի տաք սենյակում, կակաոյի յուղը կամաց-կամաց կհալվի և կհոսի պարկի ծակոտիների միջով։ Որոշ ժամանակ անց դրա արդյունքում առաջացող պինդ մասնիկների խտացումը ստեղծեց մի տեսակ փոշի, որը կոչվեց կակաոյի փոշի։

## Բնութագիր
Քանի որ այս գործընթացը շատ դանդաղ էր, այս հայտնագործությունից հետո փորձեցին արագացնել յուղի հեռացման գործընթացը՝ օգտագործելով հիդրավլիկ մամլիչներ։ «Broma» գործընթացը ստացված շոկոլադին հաղորդում է ավելի ինտենսիվ համ՝ համեմատած կակաոյի հոլանդական գործընթացի հետ, քանի որ այս մեթոդում ալկալային նյութեր չեն ավելացվում։

## Ծանոթագրություններ

Կատեգորիա:Շոկոլադ
Կրիաներ (շոկոլադ)

**Կրիաներ (շոկոլադ),** կոնֆետ, որը պատրաստվում է շոկոլադի մեջ թաթախված պեկանով և կարամելով, արտաքինից նման է կրիայի: Անունը *DeMet's Candy Company-ի* ապրանքային նշանն է: Կանադայում դրանք վաճառվում են Nestlé ապրանքանիշի ներքո։

## Պատմություն
Կրիաները մշակվել են 1918 թվականին *Johnson's Candy Company*-ի կողմից (որը դարձել է *DeMet's Candy Company* 1923 թվականին), այն բանից հետո, երբ Էռնեստ Վուլարդ անունով վաճառողը մտել է թաթախման սենյակ և կոնֆետը ցույց տվել աշխատակիցներից մեկին, որը նշել է, որ կոնֆետը նման է կրիայի: Շուտով *Johnson's Candy Company*-ն սկսել է պատրաստել նույն տեսակի կոնֆետը և վաճառել այն «Կրիաներ» անունով։ 

Այսօր Կրիաներ կոնֆետներն արտադրում են տարբեր չափերով, ձևերով և բաղադրատոմսերով, բայց բնօրինակներն արտադրվել են ուղղանկյուն մարմարե «տախտակի» վրա, որն իր չափերով նման է ժամանակակից խոհանոցի կտրատման տախտակին: Բնօրինակ բաղադրատոմսում ներառվել են պեկան, կարամել և տարբեր շոկոլադներ։ Դրանք բազմաֆունկցիոնալ կոնֆետներ են եղել, որենք պահանջել են մի քանի մշակումներ:

## Ապրանքային նշան
Շոկոլադի մեջ թաթախված պեկանները պատրաստվել են 1900-ականների սկզբին, սակայն *Johnson's Candy Company*-ն առաջին անգամ գրանցել է «Կրիաներ» ապրանքային նշանը: 1923 թվականին խանութները հանել են Ջոնսոն անունը և ընդունել *DeMet's* անունը՝ անտեսելով ապրանքանշային պայմանավորվածությունը: 

Նեստլեն որոշ ժամանակ կրել ապրանքանշանային իրավունքները ԱՄՆ-ում, բայց 2007-ին այն վաճառել է *Brynwood Partners-*ի *DeMet's Candy Company-*ին: 2013 թվականին Բրայնվուդ ընկերությունը վաճառել է *Yıldız Holding-*ին։

## Կանադական շուկա
Կանադայում ապրանքները դեռևս բաշխվում և վաճառվում են որպես *[[Նեստլե]]*-ի արտադրանք։ Այն հանրաճանաչ Սուրբ Ծննդյան արտադրանքէ, որը վաճառվում է խոշոր մանրածախ առևտրականների կողմից, հատկապես տոնական առիթների ընթացքում: Կանադական փաթեթավորման վրա պատկերված է պարոն Կրիան՝ մարդակերպ կրիայի թալիսմանը, որը կրում է սմոքինգ, գլխարկ և մոնոկլ: Քաղցրավենիքն արտադրվում է Նյու Բրունսվիկում՝ տեղականշուկայի համար:

## Ծանոթագրություններ

## Արտաքին հղումներ
* Canadian website (Nestlé)
* U.S. website (DeMets)
Էնրոբեր

**Էնրոբեր**, մեքենա, կիրառվում է կոնֆետի արդյունաբերության մեջ՝ սննդամթերքը պատելու համար, հիմնականում շոկոլադով։ Հաճախ պատվող սննդատեսակները ներառում են ընկույզներ, պաղպաղակ, կարամել, շոկոլադե բարեր, բիսկվիթներ և թխվածքաբլիթներ։ Բացի համի և հյուսվածքի վրա ազդելուց, շոկոլադով պատելը նաև երկարացնում է կոնֆետների պահպանման ժամկետը։
thumb|Courtelary-ում գտնվող Camille Bloch շոկոլադի թանգարանում ցուցադրված է շոկոլադ պատելու (enrobing) մեքենա, որը ներկայացնում է այս տեխնոլոգիայի պատմությունը և զարգացումը

## Գործընթաց
Պատման (enrobing) գործընթացը ներառում է սննդամթերքի տեղադրումը Էնրոբերի մատակարարման ժապավենի վրա, որը կարող է կազմված լինել մետաղական ցանցից կամ տարաներից, որտեղ տեղադրվում են պատման ենթակա կոնֆետները։ Յուրաքանչյուր տարա սովորաբար պարունակում է արտահոսքի անցքեր՝ ավելորդ շոկոլադը հավաքելու համար։
thumb|Ցելլա-Շոկոլադ-Բալ
Էնրոբերը պահում է պատման նյութը (օրինակ՝ շոկոլադը) վերահսկվող, կայուն ջերմաստիճանում և այն պոմպով տեղափոխում է հոսքի տարա։ Այդ տարայից պատման նյութը շարունակական հոսքով առաջացնում է վերևից թափվող վարագույր և ներքևի շերտ, որոնց միջով անցնելով՝ սննդամթերքը լիովին պատվում է։ Այնուհետև մետաղական ցանցով փոխակրիչ ժապավենը պատված կոնֆետները տեղափոխում է հովացման գոտի։

Արտադրության ծավալը հիմնականում կախված է ժապավենի լայնությունից և հովացման թունելի երկարությունից։ Բաղադրյալ շոկոլադից (compound chocolate) բացի, մեծ մասամբ շոկոլադները պետք է անցկացնեն ութ րոպե հովացման թունելում։

## Պատմություն
Էնրոբեր մեքենան հայտնագործվել է Ֆրանսիայում 1903 թվականին, ապա բերվել է ԱՄՆ և կատարելագործվել՝ հնարավորություն տալով կատարել առնվազն քսան մարդու աշխատանք։

## Ծանոթագրություններ

Կատեգորիա:Շոկոլադ
Կատեգորիա:Սննդի արդյունաբերություն
Սթարբար

**Սթարբար**, շոկոլադե բարերի ապրանքանիշ, որը արտադրում է Cadbury-ն։ Այն պատված է շոկոլադով և լցված է կարամելով ու մանրացված խորոված գետնանուշով։ Այս ապրանքը վաճառվում է նաև Կանադայում և Գերմանիայում՝ Wunderbar անունով։
## Պատմություն
Սթարբարը շուկայում ներկայացվել է 1976 թվականին։ Դրան ուղեկցել է Richard Williams Animation Studio-ի (Լոնդոն) ստեղծած տիեզերական թեմատիկայով հեռուստագովազդը՝ «...next time you're having an energy crisis» («...հաջորդ անգամ, երբ էներգետիկ ճգնաժամ ունենաս») նշանաբանով։ Ավելի ուշ այն վաճառքի էր տրվում որպես «the munchiest bar ever» (ամենախրթխրթան բարերը)։

1980-ականների կեսերին Մեծ Բրիտանիայում Սթարբարը խթանվում էր նաև փոստային առաջարկով, որտեղ 3 փաթեթավորումը, առաքման վճարը կարելի էր փոխանակել Սթարբարի քանոնի, մատիտի և Դուգլաս Ադամսի *«The Restaurant at the End of the Universe»* գրքի համար։

1989 թվականին այն վերածվեց Boost շոկոլադե բարի գետնանուշային տարբերակի, սակայն 1994-ին վերադարձավ Starbar անվան տակ (այժմ՝ մեկ բառով գրված)։

### Wunderbar (Կանադա և Գերմանիա)
Կանադայում և Գերմանիայում Սթարբարը վաճառվում է Wunderbar անվամբ՝ որպես Cadbury Adams ապրանքանիշ, որը լիցենզավորված է Cadbury UK Limited-ի կողմից։ Այն հասանելի է նաև «mini» չափերով և 12 գ-անոց փաթեթավորմամբ՝ Հելոուինի համար։

### Այլ շուկաներ

* 2012-ի հունվարից Սթարբարը հասանելի դարձավ Սկանդինավյան երկրներում, որտեղ այն արտադրվում է Marabou Sweden ընկերության կողմից (Mondelēz International-ի սեփականություն, որը նաև պատկանում է Cadbury-ին)։
* 2012-ի նոյեմբերին այն ներկայացվեց Ավստրալիայի շուկայում (արտադրվում էր Իռլանդիայում), սակայն այժմ այլևս հասանելի չէ և դուրս է եկել Cadbury Australia-ի պաշտոնական կայքից։

## Ծանոթագրություններ

Կատեգորիա:1976 հայտնված արտադրանքներ
SweeTarts

**SweeTarts**-ը (; պաշտոնապես ոճավորված որպես **SweeTARTS**) քաղցր և թթու կոնֆետներ են, որոնք ստեղծվել են 1962 թվականին Sunline Inc.-ի գլխավոր տնօրեն Մենլո Ֆ․ Սմիթի ղեկավարությամբ։ Կոնֆետը ստեղծվել է՝ օգտագործելով նույն հիմնական բաղադրատոմսը, ինչ արդեն հայտնի Pixy Stix և Lik-M-Aid (Fun Dip) արտադրանքները։ Pixy Stix-ը ներկայումս արտադրվում է Ferrero-ի Ferrara հրուշակեղենի ընկերության կողմից։

## Պատմություն

1963 թվականին SweeTarts-ը ներկայացվեց նույն համերով, ինչ հայտնի Pixy Stix-ը՝ բալ, խաղող, կիտրոն, լայմ և նարինջ։ SweeTarts ապրանքանիշի ներքո արտադրվում են նաև կարամելային արտադրանքներ։

Sunline, Inc.-ը դարձավ Սենթ Լուիսի Սանմարկ ընկերությունների խմբի ստորաբաժանում, որը հետագայում՝ 1986 թվականին, ձեռք բերվեց Միացյալ Թագավորության Rowntree Mackintosh-ի կողմից, որն իր հերթին գնվեց Նեստլեի կողմից։ Willy Wonka ապրանքանիշի կոնֆետները մշակվել էին Սանմարկի կողմից The Quaker ընկերության հետ համատեղ ձեռնարկության շրջանակներում։ Սանմարկը վերջում ձեռք բերեց Willy Wonka-ի իրավունքները և հիմնեց նույնանուն ստորաբաժանում, որն արտադրում էր Willy Wonka ապրանքանիշները։ Wonka խորհրդանիշը հետագայում կիրառվեց Սանմարկի հիմնական ապրանքանիշների վրա։ Նեստլեն այնուհետև վաճառեց իր հրուշակեղենի բիզնեսը Ferrero-ին։

2022 թվականին SweeTarts-ը հովանավորեց TikTok Film Festival-ը՝ փորձելով հասնել Z սերնդի ներկայացուցիչներին իր նվազող հանրաճանաչության պատճառով։

## Հարակից արտադրանքներ

SweeTarts-ը նաև առկա է այլ տեսակների արտադրանքների տեսքով, ներառյալ մաստակը։

Փոքր Sweet Tarts-երը (հաճախ փաթեթավորված՝ Հելոուինի «Քաղցրավենիք, թե՞ ստորություն» կոնֆետների տեսքով), SweeTart «սրտեր»՝ Սուրբ Վալենտինի օրվա համար, «ճուտիկների, բադերի և ճագարների» ձևի SweeTarts-եր՝ Զատիկի համար և SweeTarts դոնդողանման կոնֆետներ (ԱՄՆ-ի որոշ տարածաշրջաններում վաճառվում են Զատիկի համար), «գանգեր և ոսկորներ»՝ Հելոուինի համար։

1960-ականների կեսերին Sunline-ը ներկայացրեց GianTarts-ը, որը սկզբում փաթեթավորված էր որպես մեկ մեծ 1/2 դյույմ հաստությամբ հաբ, իսկ 1970-ականների կեսերին փոխվեց՝ դառնալով նույն տրամագծով երկու ավելի բարակ սկավառակներ։ 1980-ականներին GianTarts-ը վերափաթեթավորվեց որպես երեք փոքր-ինչ ավելի փոքր սկավառակներ և միացավ Chewy Sweetarts-ին, որը շուկայահանվում էր նույն «հսկայական» չափի եռաթերթիկով։ GianTarts-ը դադարեցվեց 1990-ականների կեսերին։

2000-ականներին Wonka-ն վերանվանեց ծամվող SweeTarts-ը հսկա ծամոն SweeTarts, վերափաթեթավորելով այն որպես չորս փոքր-ինչ ավելի փոքր սկավառակներ։ Դրանք վերագործարկվեցին 2021 թվականին Chewy SweeTarts արտադրանքների ընդլայնված տեսականիով, ներառյալ կոնֆետապատ Chewy SweeTarts-ը և Mini Chewy SweeTarts-ը։ Այս քսանմեկերորդ դարի ծամվող SweeTarts-երը նույն չափի են, ինչ ստանդարտ գլանաձև կոնֆետները։

2015 թվականին թողարկվեց SweeTart Ropes Bites-ը՝ SweeTart Ropes-ի փոքր կտորների տարբերակը։ Այս համերը ներառում են նարինջ, ելակ, կանաչ խնձոր և բալ։

## Համեր
* Կարմիր՝ Բալ
* Մանուշակագույն՝ Խաղող
* Նարնջագույն՝ Նարինջ (2013թ.)
* Կանաչ՝ Կանաչ խնձոր (մինչև 2002թ.՝ Լայմ)
* Դեղին՝ Կիտրոն (հանվել է 2009թ., վերադարձել է 2013թ.)

## Տես նաև
* Սմարթիզ (դեղահատաձև կոնֆետ)

## Ծանոթագրություններ

Կատեգորիա:1962 հայտնված արտադրանքներ
Կատեգորիա:Անավարտ հոդվածներ հրուշակեղենի մասին
Կատեգորիա:Կոնֆետ
Pixy Stix

**Pixy Stix**-ը քաղցր և թթու գունավոր փոշենման կոնֆետ է, որը սովորաբար փաթեթավորված է խմելու ձողիկի նման թղթի մեջ։

Կոնֆետը մեղմորեն լցվում է բերանի մեջ փաթեթավորումից, որը պատրաստված է պլաստիկից կամ թղթից։ Pixy Stix-ը պարունակում է գլյուկոզ, կիտրոնաթթու և արհեստական ու բնական համեր։

## Պատմություն
Pixy Stix-ը հնարվել է Միսուրի նահանգի Սենթ Լուիս քաղաքի Սանմարկի կողմից։ Այս փոշենման կոնֆետի գաղափարը ծագել է 1942 թվականին և ստեղծվել է Յուտա նահանգի Սոլթ Լեյք Սիթի քաղաքի Fruzola ընկերության կողմից վաճառվող Fruzola Jr. անունով մեկ ցենտանոց ըմպելիքի խառնուրդից։ Երբ Ջ․ Ֆիշ Սմիթը հայտնաբերեց, որ երեխաները ուտում են քաղցր և թթու փոշին անմիջապես փաթեթից, նա փոփոխեց բաղադրատոմսը և այն անվանեց Lik-M-Aid։

1952 թվականին Մենլո Ֆ․ Սմիթը հիմնեց դուստր ընկերությունը՝ Սենթ Լուիսի Fruzola ընկերությունը, որը հետագայում դարձավ Sunline, Inc.՝ Lik-M-Aid-ը համապետական մակարդակով արտադրելու և շուկայահանելու համար։ 1959 թվականին արտադրանքը փաթեթավորվեց գունավոր գծերով ձողիկների մեջ և ներկայացվեց որպես Pixy Stix։ Մի քանի տարի անց Lik-M-Aid-ը փոփոխվեց՝ ստանալով երկու համ պարունակող բազմախցիկ փաթեթավորում և կոնֆետի ձողիկ՝ փաթեթից կոնֆետը հանելու համար, այդպիսով անվանվելով Fun Dip։ Pixy Stix-ը ներկայումս արտադրվում է Ferrero ՍՊԸ-ի Ferrara հրուշակեղենի ընկերության ստորաբաժանման կողմից։

2011 թվականին Pixy Stix-ը Գրանդ Ռապիդսի միջնակարգ դպրոցում համարվել է առողջությանը սպառնացող կոնֆետներից մեկը և արգելվել է՝ մտահոգություն հայտնելով, որ երեխաները կարող են կոնֆետի միջոցով սովորել անօրինական թմրանյութերի օգտագործման սովորությունը։ Փոշենման կոնֆետի ներշնչումը նաև կարող է մեծացնել վերին շնչառական համակարգի վարակների վտանգը։

## Համեր
* Խաղող
* Կապույտ ազնվամորի
* Նարինջ
* Բալ
* Ելակ
* Վարունգ/ձմերուկ
* Մանգո/Լայմ
* Արքայախնձոր
* Մանդարին

## Տես նաև
* Շերբեթ – փրփրուն փոշի, որը նման է Pixy Stix-ում գտնվող փոշուն
* Ռոնալդ Օ'Բրայան – մարդ, որը սպանել է իր որդուն՝ օգտագործելով թունավորված Pixy Stix

## Ծանոթագրություններ

Կատեգորիա:1952 հայտնված արտադրանքներ
Կատեգորիա:Անավարտ հոդվածներ հրուշակեղենի մասին
Կատեգորիա:Կոնֆետ
Ելակով թանձրուկ

**Ելակով թանձրուկ** ()**,** խոհարարական թանձրուկ և կուլի, որի հիմնական բաղադրիչը ելակն է: Այն սովորաբար օգտագործվում է որպես դեսերտային թանձրուկ, թեև այն կարող է օգտագործվել նաև կծու ուտեստների վրա: Պարզ տարբերակները կարելի է պատրաստել՝ օգտագործելով հարած, փափկացրած կամ մանրացված ելակ և շաքար, ինչպես նաև եգիպտացորենի օսլա՝ որպես խտացուցիչ: Այս պարզ խառնուրդը կարելի է եփել՝ բաղադրիչների համը համակցելու և եգիպտացորենի օսլայի օգտագործման դեպքում թանձրացնելու համար: Երբեմն կիտրոնի հյութը նույնպես բաղադրիչ է համարվում։ Դրա պատրաստման դեպքում կարելի է օգտագործել թարմ կամ սառեցված ելակ։

Ելակի օշարակը ելակի թանձրուկի տեսակ է։ Այն զանգվածային արտադրության արտադրանք է, որը փաթեթավորվում է պլաստիկ տարաների և շշերի մեջ և հանձնվում է սպառողներին, ձեռնարկություններին և սննդամթերք արտադրողներին։ Օշարակն օգտագործվում է ելակի գազավորված ըմպելիքների արտադրության մեջ: 

## Կիրառություն
Ելակի թանձրուկն օգտագործվում է աղանդերի վրա լցնելու համար, ինչպիսիք են չիզքեյքը, պաղպաղակը, սանդեյը և հրուշակեղենը:

## Տես նաև
* Աղանդերի թանձրուկների ցանկ

## Ծանոթագրություններ

## Արտաքին հղումներ
* Strawberry coulis recipe

Կատեգորիա:Մրգերով ուտեստներ
Կատեգորիա:Սոուսներ
Շոկոլադի տոնավաճառ

**Շոկոլադի տոնավաճառ** **կամ Le Salon du chocolat** (այսպես կոչված Chocoland մինչև 2010 թվականը), հանդիսանում է շոկոլադին նվիրված ցուցահանդես, որը անցկացվում է ամեն տարի հոկտեմբերի վերջին և նոյեմբերի սկզբին, սկսած 1995 թվականից՝ Փարիզում:

## Ներկայացում
Այս ցուցահանդեսի նպատակը «չոկոլադի բոլոր ձևերն ու բոլոր իրավիճակներում ներկայացնելը» է: Հետևաբար, այն ընդունում է ինչպես արդյունաբերական, այնպես էլ արհեստագործական մասնագետներին: Ցուցահանդեսի ընթացքում անցկացվում են նաև ենթադարձ միջոցառումներ, այդ թվում՝ արվեստի աշխատանքների ցուցադրություն, համաժողովներ և չոկոլադից պատրաստված զգեստների շքերթ:
thumb|Շոկոլադի տոնավաճառ 2006
Le Salon du chocolat-ը միջազգային մասշտաբներով տարածվեց 1998-ին՝ Նյու Յորքում և հետո՝ 2000-ին՝ Տոկիոյում: 2005 թվականից սկսած, Salon du chocolat-ի միջոցառումները կազմակերպվել են նաև այլ ֆրանսիական և միջազգային քաղաքներում:

2010 թվականի ցուցահանդեսը, որը նվիրված էր էթիկական սպառման հարցին, կոչվեց «Ethic et Choc»:

Այնտեղ յուրաքանչյուր տարի հանձնվում են «Չոկոլադի մրցանակներ» հետևյալ կատեգորիաներում՝ համադրություն, լցոնված և սեղմված շոկոլադներ:

Յուրաքանչյուր ցուցահանդեսի հանգուցալուծումը չոկոլադից պատրաստված զգեստների շքերթն է, որոնք կրում են հանրային անձանց բացման երեկոյան:
thumb|Շոկոլադի տոնավաճառ 2011

## Տարբեր ցուցադրություններ Փարիզում

## Պատկերասրահ

Պատկեր:Salon du chocolat 2012 1.jpg|
Պատկեր:Salon_du_chocolat_2012_3.jpg|
Պատկեր:Salon du chocolat 2012 2.jpg|
Պատկեր:Salon du chocolat 2012 6.jpg|
Պատկեր:Salon du chocolat 2012 7.jpg|
Պատկեր:Salon du chocolat 2012 10.jpg|
Պատկեր:Salon du chocolat 2012 9.jpg|
Պատկեր:Salon du chocolat 2012 11.jpg|
Պատկեր:Salon du chocolat 2012 12.jpg|
Պատկեր:Adriana Karembeu chocolat 2012.jpg|
Պատկեր:Salon du chocolat 2012 8.jpg|
Պատկեր:Eliette Abécassis 2012.jpg|
Պատկեր:Helmut Fritz Louise Ekland 2013.jpg|
Պատկեր:Salon du chocolat 2012 4.jpg|
Պատկեր:Salon du chocolat 2012 5.jpg|
Պատկեր:Salon du chocolat 2011 1.jpg|
Պատկեր:Salon du chocolat 2011 3.jpg|
Պատկեր:Salon du chocolat 2011 4.jpg|
Պատկեր:Salon du chocolat 2011 5.jpg|
Պատկեր:Salon du Chocolat 2010.jpg|
Պատկեր:Enrobeuse à chocolat.JPG|


## Ծանոթագրություններ

Կատեգորիա:1995 հիմնադրումներ
Կատեգորիա:Շոկոլադ
Մելիլա

**Մելիլա** ( ), Իսպանիայի տիրապետության տակ գտնվող կղզի, 2006 թվականի տվյալներով կղզում բնակվում էր 85 320 մարդ (զբաղեցնելով 189-րդ տեղը բնակչությամբ)։ Տարածքը 18.5 քառակուսի կիլոմետր է։ Բնակչության խտությունը՝ 520 մարդ/քկմ։ Պետական լեզուն իսպաներենն է։

## Ծանոթագրություններ

Կատեգորիա:Հյուսիսային Աֆրիկա
Կատեգորիա:Եվրոպական միության հատուկ տարածքներ
Կատեգորիա:Բյուզանդիայի քաղաքներ
Կակաոյի միջազգային նախաձեռնություն

**Կակաոյի միջազգային նախաձեռնություն (ICI)**, Ժնևում տեղակայված ոչ առևտրային կազմակերպություն է, որը ֆինանսավորվում է խոշոր շոկոլադ արտադրող ընկերությունների կողմից և կենտրոնանում է Արևմտյան Աֆրիկայում կակաոյի արտադրության մեջ երեխաների աշխատանքի խնդրի լուծման վրա։ ICI-ն համագործակցում է համայնքների, ֆերմերների, արհմիությունների, կակաոյի և շոկոլադի արդյունաբերության, քաղաքացիական հասարակության և կակաո արտադրող երկրների ազգային կառավարությունների հետ՝ կակաոի արտադրության մեջ ներգրավված երեխաների կյանքը բարելավելու նպատակով։

Միջազգային Կակաոյի Նախաձեռնության քարտուղարությունը գտնվում է Շվեյցարիայի Ժնև քաղաքում, իսկ կազմակերպությունը երկու ազգային գրասենյակ ունի Աբիջանում և Աքրայում։

ICI-ն հիմնադրվել է 2002 թվականին՝ Հարքին-Էնգել արձանագրության 5-րդ հոդվածի (համատեղ հիմնադրամի ստեղծում) պահանջը կատարելու համար։ Այս միջազգային համաձայնագրի նպատակն է վերացնել կակաոյի արտադրության մեջ երեխաների աշխատանքի ամենավատ ձևերն ու հարկադիր աշխատանքը։

ICI-ն գործում է Կոտ դ'Իվուարում և Գանայում 2007 թվականից։ Համայնքային մակարդակում այն իրականացնում է իրազեկման միջոցառումներ երեխաների աշխատանքի և նրանց իրավունքների վերաբերյալ, ինչպես նաև աշխատում է կրթության, առողջապահության, ջրի և սանիտարական պայմանների բարելավման ու գյուղական բնակավայրերի կենսապայմանների զարգացման ուղղությամբ։

ICI-ն խթանում է պատշաճ գործելակերպի իրականացումը կակաոյի մատակարարման ցանցում՝ ներմուծելով երեխաների աշխատանքի մոնիթորինգի և վերացման համակարգեր, վերապատրաստելով ֆերմերներին ու մատակարարման շղթայի մասնակիցներին, ինչպես նաև համագործակցելով սերտիֆիկացման ծրագրերի և կայուն զարգացման չափանիշների հետ։

Ազգային մակարդակում ICI-ն կազմակերպում է վերապատրաստումներ երեխաների պաշտպանության և աշխատանքի վերաբերյալ՝ տարբեր կողմերի (օրինակ՝ շոկոլադ արտադրող ընկերություններ, կակաոյի առևտրականներ և վերամշակողներ, մատակարարներ, գյուղատնտեսական կոոպերատիվներ, պետական մարմիններ, խորհրդատվական ծառայություններ և տեղական հասարակական կազմակերպություններ) համար՝ նրանց կարողությունները և գիտելիքները զարգացնելու նպատակով, որպեսզի նրանք կանխեն և հաղթահարեն երեխաների շահագործման խնդիրը։

Միջազգային մակարդակում ICI-ն հավաքագրում է ապացույցներ (տվյալներ, տեղեկություններ, դեպքերի ուսումնասիրություններ)՝ գործողությունների և քաղաքականությունների մշակման համար, որոնք ուղղված են կակաոյի կայուն արտադրության ապահովմանը և կակաոյի արտադրության մեջ ներգրավված երեխաների կյանքի բարելավմանը։

2015 թվականին կազմակերպությունն ԱՄՆ կառավարության կողմից ստացել է 4,5 միլիոն դոլարի ֆինանսավորում՝ Կոտ դ'Իվուարում երեխաների աշխատանքի դեմ պայքարելու համար։

## Ծանոթագրություններ

Կատեգորիա:Կայուն գյուղատնտեսություն
Lowney շոկոլադի գործարան

**Lowney շոկոլադի գործարան,** պատմական արդյունաբերական համալիր է, որը գտնվում է Մասաչուսեթս նահանգի Մենսֆիլդ քաղաքում՝ 150 Օքլենդ Սթրիթ հասցեում։ 1903 թվականից սկսած կառուցված այս համալիրը մինչև 2010 թվականը տարբեր հիմնականում կորպորատիվ սեփականատերերի կողմից օգտագործվել է շոկոլադե արտադրանքների արտադրության և մշակման համար, վերջինը՝ Archer Daniels Midland ընկերությունը։

2016 թվականին համալիրն արդեն դատարկ էր, սակայն նույն թվականին ներառվել է ԱՄՆ-ի Պատմական վայրերի ազգային ռեգիստրում, քանի որ այն կարևոր դեր է ունեցել տեղի զբաղվածության ապահովման գործում և հանդիսանում է ուշ վիկտորիանական արդյունաբերական ճարտարապետության լավ տեղական օրինակ։

## Պատմություն
Նախկին Lowney շոկոլադի գործարանը գտնվում է Մենսֆիլդ Սենթրի հյուսիսային հատվածում՝ Օքլենդ Սթրիթի և Providence/Stoughton Line երկաթուղու ռելսերի միջև։ Համալիրը ներառում է յոթ շենք՝ տեղակայված 14 ակր (5.7 հա) տարածքի վրա, որոնց կառուցման տարիները տատանվում են 1903-ից մինչև 1995 թվականը։
thumb|Lowney շոկոլադի գործարան 2017թ․
Համալիրի կենտրոնական մասը կազմում է Շենք 1, որը հնգահարկ աղյուսե շինություն է՝ կենտրոնում տեղակայված յոթհարկանի աշտարակով։ Դրա պատուհանները տեղադրված են աղեղնաձև բացվածքներում, որոնք բաժանված են աղյուսե հենասյուներով և ունեն գրանիտե երիզներ, թեև որոշ բացվածքներ այժմ փակված են վահանակներով։ Աշտարակը, որը երեք կամար ունի լայնությամբ և մեկ՝ խորությամբ, վերին մակարդակում ունի կլոր կամարաձև պատուհաններ, իսկ ներքևում՝ բարդ աղյուսե դեկորատիվ հենապատեր, որոնք տեղակայված են թեք կտուրի ճաղաշարի տակ։

Walter M. Lowney Company-ն շոկոլադի և կոնֆետների արտադրությամբ զբաղվող ընկերություն էր, որը հիմնադրվել է 1880-ականների սկզբին Բոստոնում՝ Ուոլթեր Մ. Լոունիի կողմից, ով ծնունդով Մեն նահանգի Բանգոր քաղաքից էր։ Լոունիի բիզնեսը մեծ հաջողություն ունեցավ և հաջորդ տասնհինգ տարիների ընթացքում արագ աճեց՝ մի քանի անգամ ընդլայնելով իր ներկայությունը Բոստոնի Commercial Street տարածքում։

Մենսֆիլդի այս տարածքի ընտրությունը պայմանավորված էր երկաթուղային հասանելիության հարմարությամբ, ինչը հնարավորություն տվեց խոշոր ընդլայնման համար։ Այս նպատակով ստեղծվեց Lowney Chocolate Company դուստր ընկերությունը, որը պետք է կառավարեր ինչպես Walter M. Lowney Company-ի, այնպես էլ մեծածախ հաճախորդների շոկոլադի արտադրությունը։

Ուոլթեր Լոունին տեղափոխվեց Մենսֆիլդ և դարձավ քաղաքի կարևոր բնակիչներից մեկը մինչև իր մահը՝ 1921 թվականին։ Ընկերությունը հետագայում մի շարք կորպորատիվ սեփականատերերի ձեռքից ձեռք անցավ, որոնք շարունակեցին օգտագործել և զարգացնել գործարանը։ Վերջապես, Archer Daniels Midland ընկերությունը 2010 թվականին փակեց գործարանը։ 4

## Ծանոթագրություններ
Ֆրանկետիեն

**Ֆրանկետիեն** (,  ), հայիթիցի բանաստեղծ, դրամատուրգ, նկարիչ, երաժիշտ, երգիչ և մանկավարժ։ Տպագրել է ավելի քան 40 ստեղծագործություն հայիթիական կրեոլ և ֆրանսերեն լեզուներով։

2009 թվականին նա եղել է գրականության Նոբելյան մրցանակի թեկնածու, 2010 թվականին արժանացել է «ՅՈՒՆԵՍԿՕ-ի արտիստ հանուն խաղաղության» կոչմանը։

## Կենսագրություն
Ըստ որոշ աղբյուրների՝ Ֆրանկետիեն ծնվել է ամերիկացու կողմից մոր բռնաբարության արդյունքում՝ 1936 թվականին։ Նա ունեցել է սպիտակ մաշկ, բայց աֆրիկյան հատկանիշներ՝ մուգ դեմք և կապույտ աչքեր
1962 թվականին՝ Դյուվալիեների ընտանիքի բռնապետության շրջանում, Ֆրանկետիենը միացել է «Գրական Հայիթի» խմբին, որի կազմում կային բազմաթիվ այլ հայտնի գրողներ։

Բռնապետության տարիներին իրավիճակն ավելի անտանելի է դարձել մտավորականների համար, որոնցից շատերը գաղթել են Կանադա, Ֆրանսիա կամ Աֆրիկա։ Ֆրանկետիեն որոշել է մնալ Հայիթիում՝ գրելու բռնապետության դեմ։ Նրա գրեթե բոլոր գրվածքները նվիրված են Հայիթիի ժամանակակից կյանքին։

Լեսլի Մանիգայի նախագահության տարիներին Ֆրանկետիեն զբաղեցրել է մշակույթի նախարարի պաշտոնը, իսկ 2010 թվականի հունիսին դարձել է Ֆրանսիայի գեղարվեստի և գրականության շքանշանի կոմանդոր։

2009 թվականին նա հայտնվել է Պեդրո Ռուիսի «La dérive douce d’un enfant de Petit-Goâve» փաստավավերագրական ֆիլմում, որը նվիրված է հայիթիցի գրող Դանի Լաֆեռիերի կյանքին։

Ֆրանկետիեն մահացել է 2025 թվականի փետրվարի 20-ին՝ 88 տարեկան հասակում։

## Ծանոթագրություններ

## Արտաքին հղումներ
* Ile en Ile
* Etonnants Voyageurs
* Poto Mitan
* Nous sommes tous des Frankétienne
* Frankétienne, maître du Chaos

Կատեգորիա:Գրական կեղծանուններով հայտնի հեղինակներ
Կատեգորիա:Ֆրանսալեզու գրողներ
100 Գրանդ սալիկ

**100 Գրանդ** (սկզբում կոչվել է $100,000 շոկոլադե սալիկ, իսկ այնուհետև՝ 1970-ականներից մինչև 1980-ականների կեսերը՝ $100,000 սալիկ), Ferrero ընկերության կողմից արտադրվող շոկոլադե սալիկ։

Շոկոլադե սալիկը ստեղծվել է 1964 թվականին Նեստլե ընկերության կողմից։ Այն կշռում է 1.5 ունցիա (43 գրամ) և պարունակում է շոկոլադ, կարամել և փխրուն բրինձ։ Կոնֆետը պարունակում է 201 կալորիա. այն ունի խոլեսթերինի և նատրիումի ցածր պարունակություն, սակայն հարուստ է հագեցած ճարպերով և շաքարով։ Դրա առաջին կարգախոսն էր «Այնքան համեղ է, որ գրեթե անօրինական է»։ Ներկայիս կարգախոսն է «Ահա թե ինչ է հարստությունը»։

## Հումորում
1990-ականների կեսերին Բոստոնի WAAF-FM ռադիոկայանի հաղորդավարներ Օփին և Էնթոնին մի քանի շաբաթ շարունակ գովազդում էին 100 Գրանդի խաղարկություն, մինչև վերջապես հաղթողին բացահայտեցին, որ մրցանակը $100,000-ի փոխարեն 100 Գրանդ սալիկն էր։

«Սայնֆիլդ» սերիալի «Ավտոսրահը» սերիայում Ջորջը բողոքում է մենեջերին, որ մեխանիկը գողացել է իր Թվիքսը, ինչի մասին վկայում են նրա դեմքի վրայի թխվածքաբլիթի փշրանքները։ Մենեջերը հարցնում է՝ արդյոք դա կարող էր լինել $100,000 սալիկը, որին Ջորջը պատասխանում է «ոչ», քանի որ այն պարունակում է միայն բրինձ և կարամել։ Այս զրույցից հետո ավտոսրահի մեկ այլ աշխատակից միջամտում է՝ տեղեկացնելով Ջորջին, որ $100,000 սալիկի անվանումը փոխվել է 100 Գրանդի։

2005 թվականի մայիսին Կենտուկիի մի բնակչուհի դատի է տվել մեկ այլ ռադիոկայանի՝ Լեքսինգթոնի (Կենտուկի) WLTO-FM-ին, նմանատիպ կատակի համար, որտեղ ռադիոհաղորդավար Դիջեյ Սլիքը բաժանել էր այս կոնֆետներից մեկը, ստիպելով (ինչպես պնդում է կինը) ունկնդիրներին հավատալ, թե հաղորդավարը բաժանում է $100,000։

Կատակերգուները նույնպես նմանատիպ կերպով են օգտագործել կոնֆետի անվանումը։ «Օֆիսը» սերիալի «Բիզնես դպրոց» սերիայում Մայքլ Սքոթը փորձում է կոնֆետն օգտագործել որպես մոտիվացնող գործիք։ Նա ասում է. «Եվ եթե դուք բավականաչափ վաճառեք դրանցից, կվաստակեք «հարյուր հազար»», և ցուցադրում է 100 Գրանդ սալիկը։ Երբ նա նետում է կոնֆետը շփոթված հանդիսատեսի մեջ, նրանք ցրվում են և թույլ են տալիս, որ բատոնը հարվածի ուսանողներից մեկի գլխին։ «The Colbert Report»-ում 100 Գրանդ սալիկի պատկերը մաս էր կազմում «Colbert Platinum» կոչվող կրկնվող հատվածի ներածությանը, որը ներկայացվում էր որպես կատակերգական լուրեր և խորհուրդներ չափազանց հարուստների համար։ 2011 թվականի մարտի 24-ի թողարկման ժամանակ Քոլբերը հարցազրույց է վարել Արտաքին հարաբերությունների խորհրդի Գլոբալ առողջապահության ավագ գիտաշխատող Լորի Գարեթի հետ սննդի գների աճի մասին և կատակել է. «Կոնֆետների գները բարձրացել են, ես տեսա մեկը, որն արժեր 100 հազար»։

## Վաճառք Ferrero-ին
100 Գրանդը արտադրվել է Նեստլե ընկերության կողմից մինչև 2018 թվականը։ Այդ տարվա հունվարին Նեստլեն վաճառեց իր ամերիկյան հրուշակեղենի բիզնեսը Ferrero ընկերությանը, թույլատրելով նրանց մեկ տարի օգտագործել Նեստլե անվանումը։ Սկզբում Ferrero-ն Նեստլեի կոնֆետները միավորեց Ferrara հրուշակեղենի ընկերության հետ, սակայն այժմ դրանք արտադրվում են Ferrero ապրանքանիշի ներքո։

## Ծանոթագրություններ

Կատեգորիա:1964 հայտնված արտադրանքներ
Կատեգորիա:Շոկոլադ
Whatchamacallit (կոնֆետ)

**Whatchamacallit-ը,** շոկոլադե քաղցրավենիք է, որը վաճառվում է իրականացվում ԱՄՆ-ում The Hershey Company-ի կողմից:

## Պատմություն
Whatchamacallit շոկոլադե սալիկները առաջին անգամ թողարկվել են 1978 թվականին։ Անվանումը հորինել է Պատրիսիա Վոլկը՝ «STUFFED: Adventures of a Restaurant Family» գրքի հեղինակը, երբ նա աշխատում էր որպես Doyle Dane & Bernbach գովազդային գործակալության ստեղծագործական տնօրենի տեղակալ և պատասխանատու էր Hershey-ի նոր ապրանքանիշերի համար։ 1978-ից 1987 թվականներին Whatchamacallit-ը բաղկացած էր գետնանուշի համով փխրուն շերտից, որըում օգտագործում էր գետնանուշի կարագը որպես հիմնական բաղադրիչ, և պատված էր բարակ շոկոլադի շերտով։ 1987-ից 2008 թվականներին Whatchamacallit-ը ներառում էր գետնանուշի համով փխրուն շերտ, կարամելի շերտ և շոկոլադի պատյան։ Hershey's Whatchamacallit-ը օգտագործվում է տարբեր ուտեստների, ինչպիսիք են տորթերը, թխվածքաբլիթները, չիզքեյքերը և կեքսերը, պատրաստելու համար։

Whatchamacallit-ի գովազդային արշավը գագաթնակետին հասավ 1980-ականներին։ Այդ ժամանակահատվածից հետո Hershey Company-ն զգալիորեն կրճատեց այս ապրանքի գովազդը։ Սակայն, չնայած ընկերության կողմից այլ ապրանքներին ցուցաբերվող ուշադրության պակասին, Whatchamacallit-ը դեռևս արտադրվում է 2024 թվականի դրությամբ։

Կանադայում Hershey's-ը նույն կոնֆետը վաճառում է Special Crisp անվան տակ, սակայն այն չունի այնպիսի լայն տարածում, ինչպես Whatchamacallit-ը ԱՄՆ-ում։

## Բաղադրիչների փոփոխություններ
2008 թվականին Hershey Company-ն սկսեց փոփոխություններ կատարել իր որոշ ապրանքների բաղադրիչներում՝ փոխարինելով համեմատաբար թանկ կակաոյի կարագը էժան յուղային փոխարինիչներով: Այդ ծախսերի կրճատման նպատակով, ընկերությունը փորձում էր նվազեցնել արտադրության ծախսերը և խուսափել ապրանքների գների բարձրացումներից:

Hershey-ն փոփոխեց ապրանքի նկարագրությունը, նաև մի փոքր փոխեց փաթեթավորումը, որպես մաս բաղադրիչների փոփոխման։ Նոր բանաձևը դեռևս ներառում է շոկոլադ, սակայն ԱՄՆ-ի Սննդամթերքի և Դեղամիջոցների Վարչության (FDA) սննդի պիտակավորման օրենքների համաձայն, այնպիսի ապրանքները, որոնք չեն պարունակում կակաոյի կարագ, չեն կարող իրավաբանորեն նկարագրվել որպես « շոկոլադ», փոխարենը դրանք սովորաբար անվանում են «շոկոլադե քաղցրավենիք»:

## Thingamajig
2009 թվականին Hershey's-ը ներկայացրեց Thingamajig սալիկը, որը պարունակում էր շոկոլադ, կակաոյի փխրուն շերտեր և գետնանուշի կարագ։ Այն վերաթողարկվեց 2011 թվականի վերջին՝ ենթադրաբար մշտական հիմունքներով։ Սակայն, 2012 թվականի դրությամբ, համաձայն Pennsylvania-ի Hershey's Chocolate World-ի, Thingamajig սալիկն այլևս չի արտադրվում։

## Whozeewhatzit
2021 թվականին Hershey's-ը ներկայացրեց Whozeewhatzit սալիկը, որը պարունակում էր շոկոլադ, կակաոյի փխրուն շերտեր, բրնձի փխրուն շերտեր և գետնանուշի կարագ՝ նմանակելով 2009 թվականի Thingamajig սալիկի բաղադրիչները։ Hershey's-ը անցկացրեց մրցույթ՝ նոր սալիկի համար անվանում ընտրելու համար, որտեղ ամենաուրախ անվանման համար խոստանում էին $5,000 մրցանակ և մեկ տարվա պաշար սալիկից։ 43,000-ից ավելի առաջարկներից Whatchamacallit ապրանքանիշը հաղթող ճանաչեց Whozeewhatzit անվանումը։ Whozeewhatzit-ի փաթեթավորման վրա նշված է մրցույթի հաղթողի անունը՝ Լիզա Մ.-ը Framingham-ից, Մասաչուսեթս, ով ոգեշնչվել է «The Office» սերիալի Մայքլ Սքոթի կերպարից։

## Ծանոթագրություններ

Կատեգորիա:1978 հայտնված արտադրանքներ
Կարագ պեկան

thumb|Կարագ պեկան թխվածքաբլիթներ**Կարագ պեկան** (Butter pecan), համ է, որը հատկապես տարածված է ԱՄՆ-ի հարավային նահանգներում՝ օգտագործվում է պաղպաղակի, տորթերի և թխվածքաբլիթների մեջ։ Այս համը համարվում է սոուլ ֆուդի (սևամորթ ամերիկացիների խոհանոց) մի մասը։ Որոշները ենթադրում են, որ այն կապված է սևամորթ ամերիկացիների մշակույթի հետ, քանի որ 19-րդ դարի վերջին և 20-րդ դարի սկզբին սևամորթներին արգելված էր վանիլային պաղպաղակ ուտել տարվա բոլոր օրերին, բացառությամբ Հուլիսի 4-ի (Անկախության օրը)։

Կարագ պեկան համի համար օգտագործվում են տապակած պեկան ընկույզ, կարագ և վանիլի համ։ Կարագ պեկան պաղպաղակը նուրբ վանիլային պաղպաղակ է՝ կարագի թեթև համով և պեկան ընկույզի ավելացմամբ։ Այն արտադրվում է բազմաթիվ խոշոր պաղպաղակի արտադրող ընկերությունների կողմից։ Կա նաև տարբերակ, որտեղ պեկան ընկույզը փոխարինվում է նուշով, և այն կոչվում է կարագ նուշ (butter almond):

Կարագ պեկանը պաղպաղակի հայտնի համ է, որը արտադրվում է բազմաթիվ ընկերությունների կողմից և ներառված է Baskin Robbins-ի 31 համերի ցանկում։

## Ծանոթագրություններ

Կատեգորիա:Աղանդեր
Կատեգորիա:Թխվածքաբլիթներ
Կատեգորիա:Պաղպաղակ
Կատեգորիա:Տորթեր
Լուիս Գոյտիսոլո

**Լուիս Գոյտիսոլո Գայ** ( . ), իսպանացի գրող, Բրևե գրադարանի մրցանակի և Իսպանիայի գրականության ազգային մրցանակի դափնեկիր։ Իսպաներենի թագավորական ակադեմիայի անդամ։

## Կենսագրություն
Լուիս Գոյտիսոլոն ծնունդով Բարսելոնայից է, գրողների ընտանիքից. նրա երկու եղբայրները ՝ Խոսե Ագուստինը (1928-1999) և Խուանը (1931-2017), նույնպես գրող են դարձել: Նրանց մայրը մահացել է 1938 թվականին՝ քաղաքացիական պատերազմի օրերին, ռմբակոծության ժամանակ: Լուիսը իրավաբանություն է սովորել, բայց թերի է թողել ուսումը և ընդգրկվելով հակաֆրանկոյական շարժման մեջ՝ զբաղվել գրականությամբ: Նա թղթակցել է իսպանական El País, ABC և Diario 16 թերթերին։

Լուիս Գոյտիսոլոյի առաջին երկու վեպերը՝ *Ծայրամասերը* և *Միշտ նույն բառերը*, գրված են սոցիալական ռեալիզմի ոճով։ 1963 թվականին Լուիսը չորս ամսով բանտ է նետվել Կատալոնիայի միավորյալ սոցիալիստական կուսակցությանն ու Իսպանիայի կոմունիստական կուսակցությանն աջակցելու պատճառով: Ընդ որում՝ որոշ ժամանակ անց է կացրել մենախցում և հենց այդ ժամանակ էլ սկսել է գրել իր  *Անտագոնիա* վեպը (գրել է պետքարանի թղթի կտորների վրա): Նրա ամենանշանակալի ստեղծագործությունը համարվում է հենց  «Անտագոնիա» քառամաս վեպը, որը պատմում է գրողի գործի մասին։ Կլոդ Սիմոնն այդ վեպը բնորոշել է որպես 20-րդ դարի լավագույն երեք վեպերից մեկը։ Այդ կարծիքը պաշտպանել է նաև *[[El Mundo (Spain)|El Mundo]]* թերթը:

## Մրցանակներ
* 1958. Բրևե գրադարանի մրցանակ « Ծայրամասերը» վեպի համար
* 1976՝ Բարսելոնա քաղաքի մրցանակ
* 1993թ.՝ Իսպանիայի ազգային մրցանակ՝ որպես լավագույն պատմող
* 2013թ.՝ Իսպանիայի գրականության ազգային մրցանակ

## Երկեր
* Ծայրամասերը / *Las afueras*, 1958 թ
* Միշտ նույն հին բառերը / *Las mismas palabras*, 1963 թ.
* *Ojos, circuses, búhos*, 1970 թ.
* Անտագոնիա / *Antagonia*
** *Recuento*, 1973 թ.
** *Եկել են մայիսյան օրերը / Los verdes de mayo hasta el mar*, 1976 թ.
** *Ակվիլեսի գույնը / La cólera de Aquiles*, 1979 թ.
** *Հաշտեցման տեսություն / Teoría del conocimiento*, 1981 թ.
* *Devoracions*, 1976 թ.
* *Estela del fuego que se aleja*, 1984 թ
* *Կլաուդիո Մենդոսայի հետաքննություններն ու դավադրությունները / Investigaciones y conjeturas de Claudio Mendoza*, 1985 թ
* *La paradoja del ave migratoria*, 1987 թ
* *Estatua con palomas*, 1992 թ
* *Placer licuante*, 1997 թ
* *Escalera hacia el cielo*, 1999 թ
* *Diario de 360º*, 2000 թ
* *Ազատագրում / Liberación*, 2003 թ
* *Oído atento a los pájaros*, 2006թ
* *Cosas que pasan*, 2009 թ
* *El lago en las pupilas*, 2012 թ

## Ծանոթագրություններ

## Գրականություն
* Волкова Г. И. Goytisolo, Luis // Учебный испанско-русский лингвострановедческий словарь-справочник. — М.: Высш. шк., 2006. — С. 300. — 656 с. — ISBN 5-06-004248-0. 
* Miguel Dalmau: *Los Goytisolo*
* Луис Гойтисоло (англ.) на сайте Internet Movie Database

Կատեգորիա:1935 ծնունդներ
Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Ապրող անձինք
Կատեգորիա:Բարսելոնա քաղաքում ծնվածներ
Կատեգորիա:Բարսելոնայի համալսարանի շրջանավարտներ
Կատեգորիա:Բնօրինակում անաղբյուր հոդվածներ
Կատեգորիա:Իսպանալեզու գրողներ
Կատեգորիա:Իսպանացի գրողներ
Կատեգորիա:Կատալոնացի գրողներ
Կատեգորիա:Մարտի 17 ծնունդներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կոյոտաս

**Կոյոտաս** (Coyotas), էմպանադաներին նմանվող թխվածքաբլիթներ են, որոնք մեծ, հարթ են և ավանդաբար լցոնված են շագանակագույն շաքարով։ Սակայն, կոյոտասը հասանելի են նաև տարբեր համերով, ներառյալ գուավա, կարամել, շոկոլադ, ելակ, խամոնսիլյո (կաթնային կոնֆետ), դեղձ և անանաս։

## Ծագում
Իսպանացիները մոտ 500 տարի առաջ Մեքսիկա են ներմուծել ցորեն, շաքար և այծի կաթ։ Կոյոտաները հիմնականում ծագել են Վիլյա դե Սերիս քաղաքում, որը գտնվում է Հերմոսիլյոյում (Սոնորա, Մեքսիկա) 1954 թվականին։ Այսօր դրանք կարելի է գտնել ամբողջ աշխարհում։ ԱՄՆ-ում դրանք հասանելի են մեքսիկական սուպերմարկետների մեծ մասում։

«Կոյոտա» անվան իմաստը մետիս կին է (իսպանական և բնիկ ժառանգությամբ), ով մուգ մաշկ ունի և լի է շնորհքով։ Սակայն իսպաներեն բառի բառացի նշանակությունը «էգ կոյոտ» է։ Կոյոտաները սովորաբար մատուցվում են կաթի, սուրճի, տաք շոկոլադի կամ թեյի հետ։ Երբեմն դրանք վերևից պատված են լինում հարած սերուցքով։

### Կոյոտաների բաղադրիչներ

* Բազմա​​նպատակ ​​ցորենի ​​ալյուր
* Ջուր
* Աղ
* Բուսական ճարպ
* Պիլոնսիլյո (մեքսիկական շագանակագույն շաքար, պատրաստված մելասայից, Ֆրանսիայում հայտնի է որպես «ամբողջական շագանակագույն շաքար»)

### Պատրաստման եղանակ

# Նախ, բոլոր բաղադրիչները խառնվում են։
# Այնուհետև խառնուրդին ավելացվում է բուսական ճարպ և ջուր՝ խմորի համադրությունը հաստացնելու համար։
# Խմորը բաժանվում է փոքր գնդիկների, որոնք լցոնվում են ըստ սպառողների նախասիրությունների։
# Գնդիկները թխվում են 190,5 °C ջեռոցում մոտ 15 րոպե։

Կոյոտաները սովորաբար մատուցվում են կաթի, սուրճի, տաք շոկոլադի կամ թեյի հետ։ Երբեմն դրանք վերևից պատված են լինում հարած սերուցքով։

## Ծանոթագրություններ

Կատեգորիա:Թխվածքաբլիթներ
Կատեգորիա:Մեքսիկական խոհանոց
Կատեգորիա:Հրուշակեղեն